รัฐบาลไทย-ข่าวทำเนียบรัฐบาล-โฆษกรัฐบาลย้ำเตือนคนไทย 1 มกราคม – 15 กุมภาพันธ์ 2567 หากซื้อสินค้าหรือรับบริการตามที่กำหนด ขอรับ e-Tax Invoice หรือ e-Receipt สามารถขอลดหย่อนภาษีได้
วันพฤหัสบดีที่ 4 มกราคม 2567
04/01/2567
โฆษกรัฐบาลย้ําเตือนคนไทย 1 มกราคม – 15 กุมภาพันธ์ 2567 หากซื้อสินค้าหรือรับบริการตามที่กําหนด ขอรับ e-Tax Invoice หรือ e-Receipt สามารถขอลดหย่อนภาษีได้
โฆษกรัฐบาลย้ําเตือนคนไทย 1 มกราคม – 15 กุมภาพันธ์ 2567 หากซื้อสินค้าหรือรับบริการตามที่กําหนด ขอรับ e-Tax Invoice หรือ e-Receipt สามารถขอลดหย่อนภาษีได้
วันนี้ (4 มกราคม 2567) นายชัย วัชรงค์ โฆษกประจําสํานักนายกรัฐมนตรี ประชาสัมพันธ์มาตรการ "Easy E-Receipt" ย้ําเตือนคนไทยผู้ซื้อสินค้าหรือรับบริการ ตามที่กฎหมายกําหนด ตั้งแต่วันที่ 1 มกราคม ถึงวันที่ 15 กุมภาพันธ์ 2567 ขอหลักฐานเป็นใบกํากับภาษีอิเล็กทรอนิกส์หรือใบรับอิเล็กทรอนิกส์ (e-Tax Invoice หรือ e-Receipt) ยอดรวมสูงสุดถึง 50,000 บาท สามารถลดหย่อนภาษีได้
โฆษกประจําสํานักนายกรัฐมนตรี ระบุว่านายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง สนับสนุนให้เกิดการกระตุ้นการบริโภคในประเทศ เชื่อมั่นว่าจะเป็นแรงส่งกระตุ้นภาพรวมเศรษฐกิจประเทศให้ขยายตัว และต้องการสนับสนุนผู้ประกอบการที่อยู่ในระบบภาษีให้ใช้ระบบภาษีอิเล็กทรอนิกส์ ส่งเสริมให้ผู้ประกอบการเข้าสู่ระบบภาษี และการใช้ระบบภาษีอิเล็กทรอนิกส์ จึงได้กําหนดมาตรการ “Easy E-Receipt” กระตุ้นการใช้จ่าย โดยให้สิทธิประโยชน์ทางภาษี ซึ่งมีหลักเกณฑ์ และเงื่อนไข ตามกฎกระทรวงการคลัง ฉบับที่ 391 (พ.ศ. 2566) ออกตามความในประมวลรัษฎากรว่าด้วยการยกเว้นรัษฎากร ให้เป็นค่าซื้อสินค้าหรือค่าบริการ ดังต่อไปนี้
(1) ค่าซื้อหนังสือ หนังสือพิมพ์ และนิตยสาร
(2) ค่าบริการหนังสือ หนังสือพิมพ์ และนิตยสาร ที่อยู่ในรูปของข้อมูลอิเล็กทรอนิกส์ผ่านระบบอินเทอร์เน็ต
(3) ค่าซื้อสินค้าหนึ่งตําบลหนึ่งผลิตภัณฑ์ ซึ่งเป็นสินค้าที่ได้ลงทะเบียนกับกรมการพัฒนาชุมชนแล้ว
โดยไม่รวมถึงค่าซื้อสินค้าหรือค่าบริการ ดังต่อไปนี้
(1) ค่าซื้อสุรา เบียร์ และไวน์
(2) ค่าซื้อยาสูบ
(3) ค่าซื้อน้ํามันและก๊าซสําหรับเติมยานพาหนะ
(4) ค่าซื้อรถยนต์ รถจักรยานยนต์ และเรือ
(5) ค่าสาธารณูปโภค ค่าน้ําประปา ค่าไฟฟ้า ค่าบริการสัญญาณโทรศัพท์ และค่าบริการสัญญาณอินเทอร์เน็ต
(6) ค่าบริการที่มีข้อตกลงการให้บริการและผู้รับบริการสามารถใช้บริการดังกล่าวนอกเหนือจากระยะเวลาตามที่กําหนดในข้อ 1
(7) ค่าเบี้ยประกันวินาศภัย
ทั้งนี้ โฆษกรัฐบาลได้เผยแพร่คําตอบเพื่อคลายข้อสงสัย ดังนี้
- ผู้ใช้สิทธิประโยชน์ ตามมาตรการ Easy E-Receipt คือบุคคลธรรมดา เท่านั้น ไม่รวม ห้างหุ้นส่วนสามัญ หรือ คณะบุคคลที่มิใช่นิติบุคคล
- ใบกํากับภาษีต้องมีชื่อผู้ซื้อสินค้าหรือชําระค่าบริการเพียงคนเดียว
- ผู้ซื้อมีที่อยู่ตามบัตรประชาชน กับที่อยู่ในแบบแสดงรายการภาษีเงินได้นิติบุคคลแตกต่างกันจะใช้ที่อยู่ตามบัตรประชาชน หรือ ที่อยู่ปัจจุบันก็ได้
- ต้องเป็นการชําระค่าบริการและใช้บริการ ในช่วง 1 มกราคม 2567 ถึง 15 กุมภาพันธ์ 2567เท่านั้น
- ค่าซื้ออาหารในโรงแรม สามารถนํามาลดหย่อนได้ หากโรงแรมสามารถออกใบกํากับภาษีแบบเต็ม ในรูปแบบอิเล็กทรอนิกส์ e-Tax Invoice ของค่าซื้ออาหารได้
- ค่าซื้อแพคเกจทัวร์ท่องเที่ยวในประเทศ สามารถนํามาลดหย่อนได้ หากเป็นค่าที่พักโรงแรมหรือบริการนําเที่ยวระหว่าง 1 มกราคม 2567 ถึง 15 กุมภาพันธ์ 2567 และผู้ประกอบการสามารถออกใบกํากับภาษีแบบเต็ม ในรูปแบบอิเล็กทรอนิกส์ e-Tax Invoice ได้
- ค่าซ่อมรถ สามารถนํามาลดหย่อนได้ หากเป็นการซ่อมและจ่ายค่าซ่อม ระหว่าง 1 มกราคม 2567 ถึง 15 กุมภาพันธ์ 2567 และผู้ประกอบการสามารถออกใบกํากับภาษีแบบเต็ม ในรูปแบบอิเล็กทรอนิกส์ e-Tax Invoice ได้
- การซื้อทองรูปพรรณสามารถนํามาลดหย่อนเป็นค่าซื้อสินค้าได้ เฉพาะค่ากําเหน็จ (ตามมูลค่าที่เสียภาษีมูลค่าเพิ่ม) หากผู้ประกอบการสามารถออกใบกํากับภาษีแบบเต็ม ในรูปแบบอิเล็กทรอนิกส์ e-Tax Invoice ได้
- ค่าสาธารณูปโภค ค่าน้ําประปา ค่าไฟฟ้า ค่าโทรศัพท์ ไม่สามารถนํามาลดหย่อนเป็นค่าซื้อสินค้าหรือบริการในประเทศได้